Tehsil

N tehsil (, ënghe cunesciù coche tahsil, taluka, o taluk) ie na divijion aministrativa raionela te n valgun stac te l'Asia dl sud. L ie normalmënter na sudivijion de n raion, a chëi che ti vën dit zila, y tol ite l luech che ie la sënta aministrativa dl tehsil y mo n valgun luesc ntëurvia. Te l'India à la parola tehsil mudà ora la paroles che univa adurvedes dant, sciche pargana (pergunnah) y thana.

Tl Andhra Pradesh y tl Telangana ti vëniel dit a chësta sort de divijion aministrativa mandal (cërtl). I mandal ie suënz mëndri che n tehsil y à la funzion de scemplifiché l autoguviern tl sistem de panchayat. Tl Bengal dl Vest, Bihar y Jharkhand ie unic a se l dé i community development blocks che à giamià ora i tehsil.

Referënzes

Categoria:Divijion aministrativa
Categoria:India